32007D0013
L 007/23
JURNALUL OFÍCIAL AL UNIUNII EUROPENE
DECIZIA COMISIEI
din 22 decembrie 2006
de adaptare a Deciziei 2002/459/CE în ceea ce privește completările care trebuie efectuate la lista unităților din rețeaua informatizată Traces având în vedere aderarea Bulgariei și a României
[notificată cu numărul C(2006) 6810]
(Text cu relevanță pentru SEE)
(2007/13/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Tratatul de aderare a Bulgariei și a României, în special articolul 4 alineatul (3),
având în vedere Actul de aderare a Bulgariei și a României, în special articolul 56,
întrucât:
(1)
Pentru anumite acte care necesită o adaptare în vederea aderării Bulgariei și a României la Uniunea Europeană, adaptările necesare nu au fost prevăzute în Actul de aderare din 2005. Aceste adaptări trebuie adoptate înainte de aderare pentru a fi aplicabile de la data aderării.
(2)
Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (1), în special articolul 20 alineatul (1), prevede punerea în aplicare a unui sistem informatizat de legătură între autoritățile sanitar-veterinare din statele membre.
(3)
Decizia 2002/459/CE a Comisiei din 4 iunie 2002 de stabilire a listei unităților din rețeaua informatizată ANIMO și de abrogare a Deciziei 2000/287/CE (2) stabilește lista și identifică unitățile din sistemul ANIMO în statele membre.
(4)
Decizia 2004/292/CE a Comisiei din 30 martie 2004 privind punerea în aplicare a sistemului TRACES și de modificare a Deciziei 92/486/CEE (3) impune utilizarea Traces, un sistem informatizat destinat urmăririi circulației animalelor și a anumitor produse în cadrul schimburilor intracomunitare și al importurilor.
(5)
Pentru a asigura funcționarea sistemului informatizat Traces, este necesar să se identifice diferitele unități prezente în Bulgaria și în România.
(6)
Decizia 2002/459/CE trebuie modificată în consecință.
(7)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 2002/459/CE se modifică în conformitate cu anexa la prezenta decizie.
Articolul 2
Prezenta decizie se aplică sub rezerva și de la data intrării în vigoare a Tratatului de aderare a Bulgariei și a României.
Articolul 3
Prezenta decizie se adresează statelor membre.
Adoptată la Bruxelles, 22 decembrie 2006.